Nogometna reprezentacija Tunisa

**Nogometna reprezentacija Tunisa** predstavlja Tunis na međunarodnim nogometnim takmičenjima i pod kontrolom je nogometnog saveza Tunisa (*الجامعة التونسية لكرة القدم*). Reprezentacija ima nadimak *Les Aigles de Carthage* (bosanski: *Kartaški Orlovi*).

Reprezentacija Tunisa je osamnaest puta učestvovala na Afričkom kupu nacija. Do sada je upisala pet nastupa na Svjetskom nogometnom prvenstvu. Najbolji strijelac reprezentacije je Issam Jemâa sa 26 golova. Najviše utakmica za nacionalnu selekciju je odigrap Sadok Sassi, ukupno 116. Službeni stadion reprezentacije je Olympique de Radès.

## Historija 
Reprezentacija Tunisa je svoju prvu utakmicu odigrala 25. juna 1957. godine, kada je poražena je od Alžira sa 2-1. Prvo veliko takmičenje za Tunis je bio Afrički kup nacija 1962. godine. Pored Tunisa na završnom turniru su još učestvovali Etiopija, Ujedinjena Arapska Republika (današnji Egipat) i Uganda. Tunis je zauzeo treće mjesto. 1965. godine Tunis je bio domaćin završnog turniru Afričkog kupa nacija. Reprezentacija Tunisa je stigla do finala, međutim u borbi za titulu je poražena od Gane sa 3-2.

Kvalifikacije za Svjetsko prvenstvo 1978. godine reprezentacija Tunisa je počela iz prve runde. Plasman na Svjetsko prvenstvo je bilo izuzetno teško ostvariti s obzirom da je FIFA članicama CAF-a dodijelila samo jedno mjesto. U finalnoj rundi Tunis je igrao u grupi sa Egiptom i Nigerijom. Zauzeo je prvo mjesto sa pet osvojenih bodova, te tako ostvario svoj prvi plasman na Svjetsko prvenstvo u nogometu. Iste godine je održan Afrički kup nacija u Gani. Reprezentacija Tunisa je zauzela četvrto mjesto.

1996. godine na Afričkom kupu nacija koje je održano u Južnoafričkoj Republici osvaja drugo mjesto nakon što je u finalu poražena od domaćina turnira sa 2-0. Dvije godine kasnije reprezentacija Tunisa po drugi put uspjeva da ostvari plasman na Svjetsko prvenstvo. 1998. godine prvenstvo je odigrano u Francuskoj. Tunis je bio u grupi sa Rumunijom, Engleskom i Kolumbijom. Zauzeo je četvrto mjesto sa jednim osvojenim bodom.

Na Svjetskom prvenstvu 2002. godine reprezentacija Tunisa je igrala u grupi sa Rusijom, domaćinom Japanom, te Belgijom. U prvoj utakmici izgubila je od Rusije 2-0, zatim odigrala 1-1 sa Belgijom, dok je treću utakmicu izgubila 2-0 od Japana. Bili su domaćin Afričkog kupa nacija 2004. godine, kojeg su i osvojili pobijedivši u finalu lokalnog rivala Maroko sa 2-1.

Svjetsko prvenstvo u nogometu 2010. godine dramatično im je izbjeglo. Sve do posljednje minute bili su kvalificirani, međutim jedan pogodak ih je udaljio s tog velikog takmičenja. U kvalifikacijama za Afrički kup nacija 2012. godine u Ekvatorijalnoj Gvineji i Gabonu reprezentacija Tunisa se dobro namučio. Njihovom grupom od početka do kraja dominirala je Bocvana, koja se na kraju i plasirala na takmičenje. To je inače bila i jedina grupa iz koje su direktno na takmičenje išle dvije reprezentacije, jer je naknadno u nju ubačen Togo, koji je prvobitno izbačen iz kvalifikacija zbog odbijanja učešća na Afričkom kupu nacija 2010. godine nakon terorističkog napada na njihovu reprezentaciju. Veliki problemi za Tunis nastali su nakon što nisu uspjeli svladati direktnog konkurenta za drugo mjesto, reprezentaciju Malavija. Do posljednjeg kola vodila se neizvjesna borba za drugo mjesto. U tom, posljednjem kolu, Tunis je dočekao Togo, i pobijedio, a Malavi je išao u goste reprezentaciji Čada. Sama pobjeda Tunisu nije bila dovoljna, morao se poklopiti i rezultat iz druge utakmice, to jest Malavi nije smio pobijediti. Iako je Malavi vodio 2-1 do sudijske nadoknade, Čad je postigao gol i time pomogao Tunisu da ostvari plasman na Afrički kup nacija.

Kfalifikacije za Svjetsko prvenstvo 2018. godine Tunis je počeo u drugoj rundi. Sa ukupnih 4-2 je bio bolji od Mauritanije, te se tako plasirao u grupnu fazu kvalifikacija. U grupi je igrao protiv Demokratske Republike Kongo, Libije i Gvineje. Ostvario je četiri pobjede i dva remija, te sa ukupno 14 bodova osvojio prvo mjesto u grupi i plasirao se na Svjetsko prvenstvo u Rusiji. Najbolji strijelac reprezentacije u kvalifikacijama je bio Youssef Mskani sa tri pogotka.

## Utakmice 
## Trenutni sastav 
Datum: *1. juni 2018.*

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

## Najbolji strijelci
## Igrači sa najviše nastupa
## Selektori 
*  Rachid Turki (1956–57)
*  Habib Draoua
*  Hachemi Cherif
*  Larbi Soudani (1957–60)
*  Milan Kristić (1960–61)
*  Frane Matošić (1961–63)
*  André Gérard (1963–65)
*  Mokhtar Ben Nacef (1965–68)
*  Radojica Radojičić (1968–69)
*  Sereta Begović (1969)
*  Radojica Radojičić (1970)

*  Hameur Hizem (1970–74)
*  André Nagy (1974–75)
*  Abdelmajid Chetali (1975–78)
*  Hameur Hizem (1978–79)
*  Ahmed Dhib (1979–80)
*  Hameur Hizem (1980–81)
*  Ryszard Kulesza (1981–83)
*  Youssef Zouaoui (1984–86)
*  Jean Vincent (1986–87)
*  Taoufik Ben Othman (1987–88)
*  Antoni Piechniczek (1988)

*  Mokhtar Tlili (1988–89)
*  Antoni Piechniczek (1989)
*  Mrad Mahjoub (1989–93)
*  Youssef Zouaoui (1993–94)
*  Faouzi Benzarti (1994)
*  Henryk Kasperczak (1994–98)
*  Francesco Scoglio (1998–01)
*  Eckhard Krautzun (2001)
*  Henri Michel (2001–02)
*  Ammar Souayah (2002)
*  Youssef Zouaoui (2002)

*  Roger Lemerre (2002–08)
*  Humberto Coelho (2008–09)
*  Faouzi Benzarti (2009–10)
*  Bertrand Marchand (2010)
*  Sami Trabelsi (2011–2013)
*  Nabil Maaloul (2013)
*  Ruud Krol (2013)
*  Georges Leekens (2014-2015)
*  Henryk Kasperczak (2015-2017)
*  Nabil Maâloul (2017-)

## Reference 
## Vanjski linkovi 
* Zvanična stranica nogometnog saveza Tunisa
* Tunis  na FIFA.com

*